jkorsvik/nowiki_second_scrape_merged huggingface dataset:
Pjotr Bolotnikov

Pjotr Grigorjevitsj Bolotnikov (russisk Пётр Григорьевич Болотников, født 8. mars 1930 i Sinovkino, Mordovia, død 20. desember 2013) var en sovjetisk friidrettsutøver.
Bolotnikov begynte med løpetrening da han var 20 år, under avtjening av verneplikten i Den røde armé. I 1957 ble han for første gang nasjonal mester på 10 000 meter, da han overraskende beseiret Vladimir Kuts. I årene fra 1958 til 1962 ble Bolotnikov hvert år dobbelt sovjetmester på 5000 og 10 000 meter. I 1964 ble han igjen mester på 10 000 meter.
Bolotnikov deltok i OL 1956 i Melbourne, men uten suksess. Under OL 1960 i Roma kontrollerte Bolotnikov 10 000-feltet fra starten av, og vant med fem sekunders forsprang til nærmeste konkurrent. Samme år forbedret Bolotnikov verdensrekorden på 10 000 meter med nesten 12 sekunder, til 28.18,8.
I 1962 forbedret Bolotnikov sin egen verdensrekord med seks tidels sekunder til 28.18,2. Under EM 1962 i Beograd forsvarte han favorittstempelet med glans og vant 10 000-meteren med klar margin. På 5000 meter måtte han overraskende nøye seg med bronse.


== Referanser ==


== Eksterne lenker ==
(de) Pjotr Bolotnikov – Munzinger Sportsarchiv 
(en) Pjotr Bolotnikov – Olympics.com 
(en) Pjotr Bolotnikov – Olympic.org 
(en) Pjotr Bolotnikov – Olympedia 
(en) Pjotr Bolotnikov – Sports-Reference (OL-resultater – arkivert) 
(en) Pjotr Bolotnikov – World Athletics 
(en) Pjotr Bolotnikov – Track and Field Statistics 
(en) Pjotr Bolotnikov – ARRS
Hammer bru

Hammer bru er ei fagverksbru i Høylandet kommune i Trøndelag. Brua krysser Søråa ved gården Hammer. Hammer bru er ca. 30 meter lang og ble bygd i 1927. Den er ei av få bevarte overbygde bruer i Norge. Slike bruer var vanligere i England og USA enn i Norge. Brua er en del av en privat vei, men ble tegnet og bygd av Statens vegvesen. Den ble gjenoppbygd etter ei tidligere overbygd bru fra 1891 og restaurert av vegvesenet på 1990-tallet. Brua er foreslått vernet i Nasjonal verneplan for veger, bruer og vegrelaterte kulturminner.

		
		
		

		
		


== Se også ==
Liste over broer i Norge
Liste over broer i Norge etter lengde


== Kilder ==
Nasjonal verneplan for veger, bruer og vegrelaterte kulturminner (se avsnitt om Hammer bru)
Platt Adams

Platt Adams (født 23. mars 1885 i Belleville i New Jersey i USA, død 27. februar 1961 i Normandy Beach i New Jersey) var en amerikansk friidrettsutøver.
Under OL 1912 i Stockholm ble han olympisk mester i stille høyde med et hopp på 1,63, foran broren Benjamin Adams. Det var det første brødreparet som vant gull og sølv i samme OL-øvelse, og det andre overhodet etter skytterne John Paine og Sumner Paine under OL 1896. 
I stille lengde vant grekeren Konstantinos Tsiklitiras gull under OL 1912, foran Platt og Ben Adams. Etter disse lekene ble lengde og høyde uten tilløp slettet fra det olympiske programmet.


== OL-medaljer ==
1912  Stockholm -  Gull i friidrett, høyde uten tilløp  USA
1912  Stockholm -  Sølv i friidrett, lengde uten tilløp  USA


== Referanser ==


== Eksterne lenker ==
(en) Platt Adams – Olympedia 
(en) Platt Adams – Sports-Reference (OL-resultater – arkivert) 
(en) Platt Adams – databaseOlympics.com (arkivert)
Jan Petter Bratsberg

Jan Petter Bratsberg (født 1948 i Skien) er en norsk figurativ maler. Han har hatt separatutstillinger i Skandinavia og i USA, og regnes som en av Norges fremste malere av natur og dyr. Han er ofte sammenlignet med August Cappelen, men ulikt Cappelen og düsseldorfernes vide utsyn er Bratsberg opptatt av å formidle de dype skogenes særegne stemning og mystikk og dyrene som lever der.

Allerede i hans stemningsfulle arbeider fra 1970-årene kan man spore en form for aktuell naturfilosofi.

Bratsberg er utdannet ved Statens håndverks- og kunstindustriskole (1969–1973).
Av hans mest kjente verk er Gaupe og rev (1969–70). Gaupe, rev og de store rovfuglene, og ulv og bjørn som ble totalfredet i 1973, er blant yndlingsmotivene til Bratsberg. Bratsberg er opptatt av å bevare den originale naturen, og har malt flere bilder hvor menneskenes inngrep i urskogen står sentralt.


== Bibliografi ==
Bratsberg debuterte i 1998 som forfatter med boken Tett på naturen. Han skrev deretter boken Kunstnernatur som kom ut i 2002. For denne boken fikk han Emmausprisen i 2003, under kategorien «Årets beste bok for voksne».

1998: Tett på naturen
2002: Kunstnernatur
2011: Skjulte skatter (sammen med Anne-Grethe Bratsberg)


== Referanser ==


== Eksterne lenker ==
Offisielt nettsted
Auguste Duméril

Auguste Henri André Duméril (født 30. november 1812 i Paris, død 12. november 1870 i Paris) var en fransk leger og zoolog. Han etterfulgte sin far, André Marie Constant Duméril, som professor i herpetologi og iktyologi ved Muséum National d'Histoire Naturelle fra 1857.


== Bibliografi (utvalg) ==
Erpétologie Générale ou Histoire Naturelle Complète des Reptiles. 9 binder, 1 atlas, Librairie Encyclopédique de Roret, Paris 1834–1854 (online). - med G. Bibron og A. H. C. Duméril
L’évolution du foetus. Fain et Thunot, Paris 1846 (online).
Note sur un nouveau genre de Reptiles Sauriens, de la famille des Chalcidiens (le Lépidophyme), et sur le rang que les Amphisbéniens doivent occuper dans la classe des Reptiles. I: Revue et magasin de zoologie pure et appliquée. Bind 4, nummer 9, 1852, s. 401–414 (online).
Description des reptiles nouveaux ou imparfaitement connus de la collection du Muséum d'histoire naturelle et remarques sur le classification et les caractères des reptiles. Premier Mémoire. In: Archives du Muséum d'Histoire Naturelle, Paris. Bind 6, Paris 1852, s. 209–264 (online).
Description des reptiles nouveaux ou imparfaitement connus de la collection du Muséum d'histoire naturelle et remarques sur le classification et les caractères des reptiles. Deuxième Mémoire. I: Archives du Muséum d'Histoire Naturelle, Paris. Bind 8, Paris 1856, s. 437–588 (online).
Histoire naturelle des poissons ou Ichthyologie générale. 2 binder, Librairie encyclopèdique de Roret, Paris 1865–1870 (online).
Études sur les reptiles. Mission Scientifique au Mexique et dans l’Amérique Centrale. – Recherches zoologiques. Troisème Partie. – Ire Section. Études sur les reptiles, Imprimerie Imperiale, Paris 1870–1900. - med M. F. Bocourt og M. F. Mocquard
Sverre Østbye

Sverre Østbye (født 28. juli 1889, død 22. oktober 1984) var en norsk skiløper, som ble tildelt Holmenkollmedaljen i 1915. Han representerte Ski- og fotballklubben Lyn i Oslo og var aktiv i ca. 20 år. Østby var også kjent som en produsent av ski og skismurning.


== Referanser ==


== Eksterne lenker ==
Skiforeningen.no med PDF-fil på vinnere av Holmenkollmedaljen
Duméril

Duméril er etternavnet til to franske zoologer:

André Marie Constant Duméril (1774–1860), og hans sønn
Auguste Duméril (1812–1870).
Mathieu Orfila

Mathieu Joseph Bonaventure Orfila (på katalansk Mateu Josep Bonaventura Orfila i Rotger, født 24. april 1787, død 12. mars 1853) var en  spanskfødt  fransk toksikolog og kjemiker som grunnla vitenskapen toksikologi.


== Historie ==
Orfila ble født i Mahón på Menorca, Spania. Han var sønn av en kjøpmann. Han ville først følge farens fotspor og dra til sjøs for å livnære seg, men en sjøreise som femtenåring til Sardinia, Sicilla og Egypt var ikke bra nok.
Han begynte så med medisinstudier ved universitetene i Valencia og Barcelona. Der gjorde han suksess, og myndighetene i Barcelona ga ham derfor et stipend slik at han kunne fortsette studiene i Madrid og Paris før de planla å utnevne ham til professor.
Han hadde såvidt flyttet til Paris da utbruddet av en væpnet konflikt i 1807 truet med å ødelegge hans mål. Imidlertid fant han en læremester i kjemikeren Louis Nicolas Vauquelin, som tok ham inn som elev og reddet ham fra å bli kastet ut av Paris.
Han tok eksamen fire år senere og begynte ganske umiddelbart å gi private forelesninger om kjemi i den franske hovedstaden. Han ble utnevnt til professor i 1819 og etterfulgte Vauquelin som professor i kjemi ved Det medisinske fakultet i 1823. Han ble utnevnt til dekanus på samme fakultet i 1830.


== Referanser ==
Dharmashastra

Dharmashastra er blant de viktige tekstene i hinduismen. Det er en fellesbetegnelsen på en rekke bøker som veileder i rett levevis – dharma. De inneholder mange regler for bestemte situasjoner i livet og forskrifter om forholdet mellom kastene. Den mest berømte av disse skriftene er Manus lover, en lovbok som guden Brahma dikterte til det første mennesket, Manu.
Andrei Tchmil

Andrei Tchmil er en tidligere belgisk landeveissyklist. Han ble født i Khabarovsk i Sovjetunionen i 1963, og flyttet sammen med familien til Ukraina noen år senere. Han skiftet statsborgerskap til ukrainsk etter at Sovjetunionen falt, men skiftet det enda en gang, denne gangen til belgisk, tidlig i hans profesjonelle sykkelkarriere.
Tchmil var mest kjent som spesialist på brosteinsklassikerne som Flandern rundt, Gent–Wevelgem, Omloop Het Volk, og Paris–Roubaix. Han vant verdenscupen i 1999.
I august 2006 ble Tchmil utpekt til sportsminister i Moldova, og han er også involvert i storsatsingen til Team Katjusja.


== Eksterne lenker ==
(de) Andrei Tchmil – Munzinger Sportsarchiv 
(en) Andrei Tchmil – Olympedia 
(en) Andrei Tchmil – Sports-Reference (OL-resultater – arkivert) 
(en) Andrei Tchmil – ProCyclingStats 
(en) Andrei Tchmil – Cycling Archives 
(en) Andrei Tchmil – CycleBase 
(en) Andrei Tchmil – TheSports.org
Djupsjølia

Djupsjølia er en liten bygd som ligger noen kilometer øst for Røros. Bygda ligger ved Djupsjøen som har en stor bestand av sik. Djupsjøen ble tungt forurenset etter at flotasjonsverket ved Storwartz kom i drift i 1926. Derfor var sjøen i en lengre periode mindre egnet for maritimt liv. Grunnlaget for den første bosettingen i Djupsjølia var hovedsakelig den kort arbeidsveien til gruvene i Storwartz området. 
I dette området finner man den eldste gruven i Røros-området fra 1644, Lossuius-gruva.
I Djupsjølia finner man Sør-Trøndelags høystliggende gård, Pantslåtten 840 moh. Her var det gårdsdrift fram til 1985.
Under de svenske herjingene i 1678, hvor Bergstaden Røros ble brendt ned slo svenske tropper leir ved gården Djupsjølia.     
Våren 1940 gikk norske og tyske tropper i kontakt ikke så langt unna Djupsjølia. I nærheten av Djupsjølia ved Rauhåmmåren hadde tyskerne under andre verdenskrig skytefelt.
Djupsjølia Ungdomslag ble stiftet i 1909, og det finnes rike arkiver etter hvordan foreningslivet har vært i bygda de siste hundre år. Dette materialet er i dag gjort tilgjengelig på www.djupsjolia.no [1] Arkivert 16. juni 2021 hos Wayback Machine. sammen med en mengde andre relaterte artikler og bilder.
Svein Solem

Svein Solem (født 13. januar 1937 i Oslo) er en norsk maler. Han har arbeidet som illustratør siden 1967 og billedkunstner siden 1970 og har illustrert nærmere tre tusen bøker.
Jeg har fantasi, innlevelse, temperament og høy arbeidsmoral. I tillegg trener jeg hver dag, det hjelper på kreativiteten.

Av de mest kjente illustrasjonsoppdragene til Solem er Margit Sandemos Sagaen om Isfolket hvor han har laget bokomslagene. Han har også laget illustrasjonene til bøkene Nissen, Troll, Nordamerikas Indianere og Leiv Eiriksson og Vinlandsferdene. NRKs julekalendere Amalies Jul, Jul i Blåfjell og Jul på Månetoppen er også illustrert av han. I 1996 utga han på Schibsted Forlag boken På barndommens stier som ble illustrert med motiver fra Akerselva. Maleriene fra denne boka ble senere samme år vist på en utstilling hos Blomqvists Kunsthandel i Oslo.
Solem var i flere år bosatt i Lørenskog, men flyttet til Lillehammer i 2012.


== Referanser ==


== Eksterne lenker ==
Offisielt nettsted 
Atelier Solem
Kulturnett: Svein Solem
Valdres natur– og kulturpark: Høgfjellskunst på Beitostølen
Høstutstillingen 900moh: Svein Solem
M10 Wolverine

M10 Wolverine var en tung panserjager under andre verdenskrig. Den var lett å kjenne igjen på det spesielle tårnet. Den var ikke amfibisk, og bygget på et M4 Sherman chassis. Den hadde kanon som kunne måle seg med de andre stridsvognenes under andre verdenskrig.


== Andre modeller av M10 ==
M10 Achilles


== Se også ==
Liste over panserjagere
Liste over kampkjøretøyer fra USA


== Litteratur ==
Alexander Lüdeke: Våpnene som avgjorde andre verdenskrig, Første utgave, ISBN 978-82-7822-707-7


== Eksterne lenker ==
(en) M10 Wolverine – kategori av bilder, video eller lyd på Commons 
(en) M10 Wolverine – galleri av bilder, video eller lyd på Commons
De britiske Leewardøyene

De britiske Leewardøyene var en britisk koloni i Vestindia som eksisterte fra 1671 til 1960. Kolonien bestod av øyene Antigua, Barbuda, De britiske Jomfruøyer, Montserrat, Saint Kitts, Nevis, Anguilla og Dominica (til 1940).
De britiske Leewardøyene eksisterte som koloni i perioden fra 1671 til 1816 og deretter igjen fra 1833 til 1960. I perioden mellom 1816 og 1833 ble De britiske Leewardøyene delt mellom Antigua-Barbuda-Montserrat og Saint Christopher-Nevis-Anguilla-Jomfruøyene. De britiske Leewardøyene ble etterfulgt av Den vestindiske føderasjonen i 1958, mens De britiske Jomfruøyer ble igjen i kolonien til den opphørte i 1960.
Kolonien var kjent som Den føderale kolonien Leewardøyene fra juni 1871 til 1956 og Territoriet Leewardøyene fra 1. juli 1956 til 1. januar 1960.


== Nasjoner og territorier ==
Flere av de britiske koloniene i Karibien fikk selvstendighet i annen halvdel av 1900-tallet, og de tidligere koloniene utgjør nå disse nasjonene og områdene:


=== Selvstendige ===
Dominica (uavhengig 1978)
Antigua og Barbuda (uavhengig 1981)
Saint Kitts og Nevis (uavhengig 1983)


=== Britiske territorier ===
Montserrat
De britiske Jomfruøyer
Anguilla


== Eksterne lenker ==
(en) Worldstatesmen.org: Artikkel om Leewardøyene
Leewardøyene

Leewardøyene kan vise til:

De britiske Leewardøyene – en tidligere britisk koloni i Karibia
Leewardøyene (øygruppe) – en øygruppe i Karibia
Toril Kojan

Toril Synnøve Kojan (født 17. september 1948) er en norsk maler. Hun er i sine senere arbeider en utpreget kolorist, selv om uttrykket til å begynne med var klart figurativt. Hun blir av og til omtalt som «den lekende koloristen».
Kojan startet tidlig med tegning og maling. Hun ønsket å ta en utdanning som billedkunstner, men endte med en karriere innen reklame, markedsføring og design. Hun har kunstutdanning fra kunstskolen Levende Verksted, og har utdannet seg som kunstterapeut (2002 – 2005).
Hun startet i 1995 kunstmagasinet Kunst for Alle.


== Eksterne lenker ==
Offisielt nettsted 
Høstutstillingen 900moh: Toril Kojan
Leewardøyene (øygruppe)

Leewardøyene (engelsk: øyene på lesiden) er de nordlige øyene i De små Antiller i Karibia. Øyene ble oppdaget av Alonso de Ojeda i 1499. 


== Øyer tilhørende Leewardøyene ==


== Eksterne lenker ==
(en) Leeward Islands (Lesser Antilles) – kategori av bilder, video eller lyd på Commons
Titi Camara

Aboubacar Sidiki Camara, bedre kjent som Titi Camara (født 17. november 1972 i Conakry, Guinea) er en tidligere Idrettsminister i Guinea og tidligere fotballspiller. Den siste klubben han spilte for var den franske klubben Amiens SC. 


== Karriere ==


=== Som spiller ===
I sin aktive karriere spilte han for Saint-Étienne, RC Lens, Marseille, Liverpool, West Ham, Al-Ittihad og Al-Sailiya. I Liverpool spilte han med draktnummer 22.
Han har også spilt 38 kamper for det guineanske landslaget og scoret 23 mål.


=== Som manager ===
10. juni 2009 ble «Titi» landslagssjef i fotball for sitt hjemland, Guinea. Han debuterte 14. juni 2009 i en vennskapskamp, mot Angola i Lisboa, Portugal i en kamp som endte 0-0.
Neste viktige kamp ble oppgjøret som gjaldt for kvalifisering til både Afrikamesterskapet 2010 og VM i Sør-Afrika. 21. juni  med 2-1 seier over Malawi hjemme i Conakry, begge målene scoret av Pascal Feindouno i 1 omgang.
14. august var det klart for nok en vennskapkamp, denne gangen mot de regjerende Afrikamesterne fra 2006 og 2008, Egypt,
kampen ble både underholdende og målrik og som endte 3–3.
Returkampen borte mot Malawi 2,5 måneder senere (5. september) ble spilt i Blantyre, Malawi hvor det ble tap 1-2 og ved neste kvalifiseringskamp til VM i Sør-Afrika, 11. oktober, var det en ny landslagssjef ved navn Mamadi Souare. Så blant 3 managere på 6 gruppespillskamper i runde 3 av den afrikanske vm-kvalifiseringen og ble det totalt 1 seier og 5 tap. Seieren var det «Titi» som ordnet. Guinea kom verken til VM i Sør-Afrika, eller Afrikamesterskapet i Angola.


=== Personlig ===
I slutten av desember 2010 ble han utnevnt til Idrettsminister i Guinea. I begynnelsen av oktober 2012 ble han avløst i posisjonen som Idrettsminister. Camara sa han var fornøyd med det han oppnådde i løpet av sine 21 måneder som minister.


== Statistikk ==


=== Kamper ===
Liverpool

1999-2000: Ligakamper – mål: 33 kamper – 9 mål.
1999-2000: Totalt kamper – mål: 37 kamper – 10 mål.


== Se også ==
Statistikk om Liverpool FC.


== Referanser ==


== Eksterne lenker ==
(en) Titi Camara – FIFA 
(en) Titi Camara – Transfermarkt 
(en) Titi Camara – national-football-teams.com 
(en) Titi Camara – WorldFootball.net 
(en) Titi Camara – Soccerbase.com 
(en) Titi Camara – FootballDatabase.eu 
(en) Titi Camara – FBref 
(en) Profil på Liverpools offisielle hjemmeside
(en) Titi Camara – på LFChistory.net
(en) Thisisanfield.com - Forgotten Heros
(en) West Ham -spillerstatistikk
Elizabeth Costello

Elizabeth Costello – åtte leksjoner er en roman fra 2003 av den sørafrikanske nobelprisvinneren John M. Coetzee.
Boken handler om den aldrende forfatterinnen Elizabeth Costello som reiser rundt i verden og holder foredrag. Foredragene hennes dreier seg om flere forskjellige tema, men Costellos engasjement for dyrs rettigheter er sentralt. Costello ble en kjent forfatter med boken The House on Eccles Street, en bok som gjenfortalte James Joyces Ulysses fra perspektivet til hovedpersonens hustru, Molly Bloom. Costello utgav denne boken for mange år siden, og lever fortsatt på dennes popularitet.
Elizabeth Costello fortelles delvis gjennom hovedpersonens eget perspektiv, men deler av boken fortelles også gjennom sønnen John. John følger moren gjennom foredragene, men er selv motvillig innstilt til morens relativt ekstremistiske syn.
I Norge er Elizabeth Costello utgitt på Cappelen. Den norske oversettelsen er ved Mona Lange.


== Eksterne lenker ==
Anmeldelse i Dagsavisen
David Blunkett

David Blunket (født 6. juni 1947 i Sheffield, South Yorkshire) er en britisk politiker fra det britiske arbeiderpartiet, Labour Party. Han har vært et parlamentsmedlem siden 1987. 
David Blunkett har vært blind siden fødselen av. 


== Referanser ==


== Eksterne lenker ==
Offisielt nettsted 
(en) David Blunkett – kategori av bilder, video eller lyd på Commons 
(en) David Blunkett hos Hansards parlamentsdebatter 
(en) David Blunkett hos The Peerage
Stian Sabel Venemark

Stian Sabel Venemark (født 1975 i Lørenskog) er en norsk figurativ, surrealistisk og ekspresjonistisk maler.
Venemark bor og arbeider i Gjerdrum.
Han har utdanning innen kunst fra Tegning videregående skole, Oslo Tegne– og maleskole, og har vært privat elev av tidligere professor Jan Valentin Sæther ved Kunstakademiet.
Venemark har også utdannelse i Tannteknikk og dekoratør faget.


== Utstillinger ==
Venemark har hatt utstillinger i Nes kirkeruiner, Galleri 2000, Restaurant Fryd, Galleri Akerselva, SAS Radisson på Beitostølen, Vigelandsmuseet, Riksrevisjonen`s galleri, frontside galleri og har deltatt ved Romeriksutstillingen ved flere anledninger. Han er blant annet innkjøpt av Phonak, Nor Cargo a/s/ Bring, Riksrevisjonen og en rekke advokatfirmaer og private samlere..
Han har også gjort arbeid for, Strømmen dental laboratoriet, implantat laboratoriet, Kom forlag, Gjerdrum amatør teater, Cari Lekebusch`s Spirit fuel records label.


== Eksterne lenker ==
Høstutstillingen 900moh: Stian Sabel Venemark
5 Colours in Her Hair

«5 Colours in Her Hair» er debutsingelen til det engelske bandet McFly. Dette var også deres første hit i Storbritannia og sangen lå øverst på listene i to uker.  Den er skrevet av bandets Tom Fletcher og Danny Jones sammen med James Bourne fra Busted. Sangen er skrevet til skuespillerinnen Emily Corrie fra den britiske TV-serien As If. CD-en inneholder en duett med bandets venner Busted. Tilsammen lå singelen tolv uker på den britiske hitlisten.


== Spornavn ==
CD1«5 Colours in Her Hair»
«Lola» (Feat. Busted)CD2«5 Colours in Her Hair»
«Saturday Night»
«The Guy Who Turned Her Down»
«5 Colours in Her Hair» [video]En plakat av bandet

7" bilde-disk«5 Colours in Her Hair»
«Lola» (Feat. Busted)


== Musikkvideo ==
McFly spilte inn videoen til singelen «5 Colours in Her Hair» rett etter jul i 2003. Videoen begynner med å introdusere bandmedlemmene på en morsom måte. Den inneholder også stykker hvor bandet «rotet rundt» i forskjellige scener, men hovedinnholdet i videoen er om en jente med «fem fargetoner i håret». Det ender med at de drar henne inn i TV-en hvor hun får bli med bandet til en klubblignende scene hvor de spiller for et publikum. De spilte også inn forskjellige kjente scener som en hyllest til noen av de bandene de er mest inspirert av, for eksempel The Beatles og The Beach Boys.
Middelhavssumak

Middelhavssumak (Rhus coriaria) er en løvfellende busk i sumakfamilien.
Den blir 1–3 m høy. Greinene er hårete, og busken har melkesaft. Bladene er ulikefinnete med 7–15 småblad. De grønnhvite blomstene sitter i lange, tette opprette aks. Frukten er rund, purpurbrun, hårete og 5 mm i diameter. Busken vokser på tørre, steinete eller klippefylte steder, som regel på kalkgrunn. Den er utbredt i store deler av middelhavsområdet, men mangler på Balearene, Korsika og Sardinia.
Blad og bark er tradisjonelt blitt brukt til å fremstille garvestoffer. Sumakbærene har en litt sitronaktig smak. Tørkede bær brukes blant annet i hummus eller til fisk, kylling og i salater. Bærene brukes også som medisin.


== Galleri ==

		
		
		


== Kilder ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 127. ISBN 0-7136-7015-0. 
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 117. ISBN 82-562-0490-7. 


== Eksterne lenker ==
(en) Sumak i Encyclopedia of Life 
(en) Sumak i Global Biodiversity Information Facility 
(no) Sumak hos Artsdatabanken 
(sv) Sumak hos Dyntaxa 
(en) Sumak hos ITIS 
(en) Sumak hos NCBI 
(en) Sumak hos The International Plant Names Index 
(en) Sumak hos Tropicos 
(en) Kategori:Rhus coriaria – bilder, video eller lyd på Wikimedia Commons 
(en) Rhus coriaria – galleri av bilder, video eller lyd på Wikimedia Commons 
Rhus coriaria – detaljert informasjon på Wikispecies
Michael K.- hans liv og tid

Michael K.- hans liv og tid (engelsk originaltittel: Life & Times of Michael K) er en roman av den sørafrikanske forfatteren John Maxwell Coetzee fra 1983. Coetzee fikk Nobelprisen i litteratur i 2003 for bøkene Michael K.- hans liv og tid og Vanære (1999).
Bokens hovedperson, Michael K., er en trevde år gammel mann som jobber som gartner i Cape Town. Michael K. har hareskår, og vokste opp på et statlig barnehjem. Dette har gjort at Michael K. er en enkel, nesten naiv, sjel.
Michael K. bor sammen med moren sin, Anna. Når Anna blir alvorlig syk reiser de to på tur gjennom det borgerkrigsherjede landet, i søk etter Annas hjemsted. Dette var ikke noen lett oppgave i apartheidtidens Sør-Afrika, der de må slite med alt fra hæren til omstreifende ransmenn.
Anna blir tilslutt så syk at hun må på sykehus. Her dør hun, og Michael K. får plutselig en plastpose med morens aske i hendene. Han bestemmer seg for å fortsette på egen hånd, og kommer etterhvert fram til en øde boergård der han begraver asken. På gården kommer det etterhvert geriljasoldater, og Michael K. blir arrestert og satt i fangeleir av myndighetene.
I den siste tredjedelen av boken skifter fortelleren fra Michael K. til en lege avsatt i den statlige fangeleiren. Legen blir dypt fascinert av Michael K., og får samtidig sympati for «idioten». Legen begynner så å skrive om Michael K. Boken ender med at Michael K. flykter fra fangeleiren og reiser tilbake til Cape Town.
I Norge er Michael K.- hans liv og tid utgitt på Cappelen i 2003. Boken er oversatt til norsk av Aud Greiff.


== Eksterne lenker ==
Anmeldelse i New York Times